ముంబయి: డాలరుతో రూపాయి మారకం విలువలు భారీగా క్షీణించాయి. దేశీయ స్టాక్‌ మార్కెట్లు,
ఆసియా కరెన్సీ మార్కెట్లలో ఎదురవుతున్న నష్టాలు, వీటికితోడు దిగుమతిదారులనుంచి అమెరికా
కరెన్సీకి పెరుగుతున్న భారీ డిమాండ్‌ రూపాయిని క్షీణింపచేసింది. గురువారం ట్రేడింగ్‌లో భారీగా దెబ్బతిన్నది.
ట్రేడింగ్‌ప్రారంభంలో 26పైసలు పడిపోయిమరోసారి రూ.64స్తాయికి క్షీణించింది. ఎనిమిదినెలల కనిష్టస్థాయికి
పడిపోయిన డాలర్‌ప్రస్తుతం రికవరీ అవుతోంది. బ్యాంకర్లనుంచి డాలర్లకు డిమాండ్‌ పెరుగుతోంది. దీనితో
రూపాయిక్షీణిస్తున్నదని మార్కెట్‌ కరెన్సీ నిపుణులు చెపుతున్నారు. ప్రస్తుతం 14పైసలు క్షీనించి రూ.63.97వద్ద
నిలిచింది.దేశీయ స్టాక్‌ మార్కెట్లలోనెలకొన్న నష్టాలధోరణ/లు, షెల్‌ కంపెనీలపై సెబీ కొరడా వంటివి రూపాయిపై
ప్రభావంచూపుతోంది. బుధవారం ఫారెక్స్‌ముగింపు సమయానికి డాలరుతో రూపాయి మారకం విలువలు 21పైసలు
బలపడి 63.84గా ముగిసింది. బెంచ్‌మార్క్‌ సూచీలు కూడా వరుసగా నాలుగోరోజు నష్టాలపాలయ్యాయి. సెన్సెక్స్‌
141పాయింట్లు క్షీణించి 31,657వద్ద స్థిరపడితే నిఫ్టీ ఏకంగా 52పాయింట్లు నష్టపోతోంది.ట్రేడింగ్‌ప్రారంభంలోనే నిఫ్టీ
9900 మార్కుకిందికి దిగజారింది. మరోవైపు టాటామోటార్స్‌షేర్లుకూడా భారీ పతనం చవిచూసాయి. కంపెనీ అంచనాలకు
తగ్గ ఫలితాలు ప్రకటించకపోవడంతో గురువారం మార్కెట్‌లో టాటామోటార్స్‌షేర్లు ఆరుశాతం క్షీణించి 16నెలల కనిష్టానికి దిగజా రాయి.